Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 75/13/7710	Stará Ľubovňa, 11.6.2014
EEČ : 2-59-77-2014

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.5.2013, spisová značka Pv 75/13/7710, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinená XXXXX dňa 31.01.2013 okolo 20.45 hod. na Poľskej ul. v XXXXX pri kontrole motorového vozidla zn. XXXXX hliadkou polície obvinená dobrovoľne vydala 1 ks igelitového vrecúška s obsahom vysušeného vrcholku rastliny konope (Cannabis), pričom expertíznym skúmaním bolo zistené, že sa jedná o rastlinu, ktorá je zaradená v zmysle zák. č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok o celkovej hmotnosti 0,25 g s obsahom 7,2 % účinnej látky konope - THC tetrahydrokanabinolu, z ktorej by bolo možné vyrobiť od 1 do 2 obvyklých jednorázových dávok.

Uznesením prokurátora Okresnej prokuratúry XXXXX zo dňa 9.5.2013, spisová značka Pv 75/13/7710, bola určená obvinenej skúšobná doba v trvaní 12 mesiacov.
Odôvodnenie:
                                         
	Uznesením vyšetrovateľa Odboru kriminálnej polície XXXXX sp. zn. ORP-XXXXX zo dňa 31.01.2013 bolo začaté trestné stíhanie a uznesením zo dňa 22.03.2013 podľa § 206 ods. 1 Trestného poriadku vznesené obvinenie XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe ako je uvedené vo výrokovej časti tohto uznesenia. 

Tento prečin mala obvinená spáchať tak, ako je to uvedené vo výrokovej časti tohto uznesenia. 

Uznesením tunajšej okresnej prokuratúry zo dňa 09.05.2013 sp. zn. Pv 75/13/7710-75 bolo podľa § 216 ods. 1 Tr. por. trestné stíhanie podmienečne zastavené a obvinenej bola určená skúšobná doba v trvaní 12 mesiacov. Uznesenie nadobudlo právoplatnosť 21.05.2013, teda  skúšobná doba uplynula  21.05.2014.

Obvinená v skúšobnej dobe viedla  bezúhonný život,  ako to vyplýva z informácie  Mesta XXXXX   a  splnila podmienky podmienečného zastavenia trestného stíhania. V  registri trestov   nemá novší záznam.
 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka